Mesures+per+a+l'alumnat+i+per+a+l'aprenentatge

=__ MESURES CONCRETES PER ALS ALUMNES ESTRANGERS I/O NOUVINGUTS __=

L'enfocament multicultural de l'educació a Catalunya parteix d'una situació lingüística singular (bilingüisme). Davant aquest fet és important mantenir una actitud dialogant, oberta i respectuosa amb altres formes culturals. L'objectiu fonamental del sistema educatiu és que TOTS els alumnes aconsegueixin una sòlida competència cultural, i es marca com a prioritats:
 * - Desenvolupar la consciència d'igualtat
 * - Conèixer i respectar les diferents cultures
 * - Potenciar la cultura d'igualtat i la convivència.

A Catalunya, el curs 04/05 va rebre un fort increment del fenòmen migratori, i és a partir d'aquí on neixen un seguit de mesures per a poder seguir amb els objectius marcats anteriorment:

S'estableix el **[|Pla per a la Llengua i la Cohesió Social]** (PLICS). Els destinataris d'aquest pla són tots els alumnes, amb estratègies específiques per als immigrants, i també hi tenen cabuda objectius per a formar els docents en aquest àmbit. El professorat, però, compta a més amb el Pla d'Acollida i d'Integració, emmarcat dins el Projecte Educatiu de cada centre.

Què inclou el **[|Pla d'Acollida]**? - Un protocol d'actuació per a atendre tot l'alumnat nou al centre. - Les mesures específiques per a atendre les necessitats comunicatives de l'alumnat. - Les estratègies organitzatives i metodològiques per a atendre la diversitat. - El foment, entre tot l'alumnat, del coneixement i el respecte a la diversitat cultural i lingüística. - El foment, entre tot l'alumnat, de pautes d'ús lingüístic favorables a la llengua catalana. - La sensibilització de tota la comunitat educativa per a l'educació intercultural. - Les estratègies per a potenciar la participació de totes les famílies en la vida del centre. - Les mesures per a garantir la igualtat d'oportunitats. - Els criteris d'avaluació de les mesures d'acollida i d'integració.

= __MESURES PER A L'APRENENTATGE DE LA LLENGUA VEHICULAR__ =

Quan l'alumnat procedent de la immigració arriba al nou centre, és habitual que es produeixi un "xoc emocional", ja que arriba a un lloc nou, amb un entorn social ,cultural i lingüístic completament nou. Perquè aquest pas sigui més amè, els centres disposen de:

A l'etapa d'educació primària: **[|l'aula d'acollida]**. Aquest pas intermedi abans de seguir amb normalitat el currículum en una aula ordinària, l'alumnat pot sentir-se acollit, pot percebre el respecte cap a la seva llengua, cultura i creences. Aquest fet ocasiona que en un període no massa llarg de temps, el nou alumnat ha adquirit autonomia personal dins l'àmbit escolar, i per tant pot seguir molt millor el ritme de l'aula.

Així, l'aula d'acollida, quines característiques té? - Disposa recursos tant materials com humans. - Hi ha un tutor d'aula d'acollida. - Es gestiona el temps curricular amb hores de dedicació intensiva a la llengua. - Pot donar pautes al professorat. - Es duen a terme programacions adaptades. - s duu a terme una acció tutorial, amb coordinació de tot l'equip docent, amb la família i amb serveis externs.

A nivell d'educació secundària hi ha, provisionalment, **els[| TAE]** ( Tallers d'Adaptació Escolar i aprenentatges instrumentals bàsics). Es fa un aprenentatge intensiu de la llengua catalana, també s'introdueixen els aprenentatges de lògica matemàtica i de coneixement del medi social i natural i es treballen els hàbits escolars.

A més a més, també s'han engegat els **[|PEE]** (Plans Educatius d'Entorn), on hi ha la implicació i corresponsabilitat del conjunt d'agents i serveis educatius del territori.

Altres recursos dels centres són, en aquest sentit, els **assessors LIC** (llengua, interculturalitat i cohesió social) i tot un seguit de **[|material]**, ja sigui en [|portals educatius] (xtec o edu365) o en centres de recursos pedaògics (**CRP**).

Cal deixar clar, però, que els objectius interculturals han d'estar immersos en el marc curricular del centre, sense ser "activitats de més a més". Ha de ser tasca de tot el claustre revisar i avaluar periòdicament les activitats que siguin afavoridores de l'educació intercultural.